Planurile candidaților la prezidențiale pentru agricultură în cel mai secetos an din istoria țării. Sistemul național de irigații, un punct comun
Anul 2024 a adus la suprafață înainte de campania electorală probleme grave ale agriculturii românești, după o vară secetoasă care a distrus aproximativ 2,5 milioane de hectare de culturi agricole, adică aproximativ 40% din suprafața cultivată, estimările indicând pierderi financiare de până la 1,8 miliarde de euro, cu pagube majore la culturi esențiale precum grâu, porumb, rapiță și floarea-soarelui.